gu en en en gu en gu gu gu gu gu gu gu gu en gu gu gu gu gu gu en gu gu gu gu gu gu gu gu gu gu gu en gu gu gu gu gu gu gu en gu gu gu gu gu gu en en gu gu gu gu gu en en en en en en gu gu gu gu gu gu gu gu gu gu fr en en en en en
આપણાં દેશની પહેલી મહિલા એમ્પાયર, બનશે અનેક દીકરીઓ માટે પ્રેરણા…
દેશની દીકરીઓએ પોતાના અદ્ભુત પ્રદર્શન અને આવડતથી દરેક ક્ષેત્રમાં આગળ વધી રહી છે. વર્ષોથી જે ફિલ્ડમાં ક્યારેય તેઓએ ભાગ નથી લીધો એવા ફિલ્ડમાં પણ હવે તે આગળ વધી રહી છે. આજે વાત એક યુવતીની જેની ઉમર ૨૯ વર્ષ છે. વૃંદા રાઠીએ રાષ્ટ્રીય લેવલ પર ભારતની પહેલી મહિલા એમ્પાયર બનવાનું ગૌરવ લેવા માટે સતત આગળ વધી રહી છે.
વૃંદા અત્યારે ફીટનેશ કોચનું કામ કરે છે અત્યારે તેઓ શનિ રવિની રજાઓમાં મુંબઈમાં રમાઈ રહેલી લોકલ ક્રિકેટમાં એમ્પાયરીંગ કરતી નજરે આવી હતી. હમણાં થોડા સમય પહેલાં જ તેઓએ બી.સી.સી.આઈ.ના લેવલ – ૨ની એમ્પાયરની પરીક્ષામાં સફળતા મેળવી હતી. હવે તેઓ અંતરરાષ્ટ્રીય ક્રિકેટ મેચોનું એમ્પાયરીંગ કરવા માટે તૈયાર છે. આ લેવલ સુધી પહોચવાનું કામ સરળ નહોતું. આવો જાણીએ તેમના અનુભવો અને તેમની મહેનત.
સૌથી પહેલાં વૃંદાએ અઠવાડિયાના અંતમાં મુંબઈમાં થતી લોકલ મેચનું એમ્પાયરીંગ કરવાની શરૂઆત કરી હતી. દર વર્ષે સપ્ટેમ્બરથી લઈને એપ્રિલ સુધી વૃંદા ૬૦ મેચોનું એમ્પાયરીંગ કર્યું. વૃંદા જણાવે છે કે એમ્પાયરીંગ કરવા માટે તે પોતાની આવડતને હજી વધુ સારી બનાવવા માટે પ્રયત્ન કરી રહી છે.
તમને જણાવી દઈએ કે એમ્પાયરીંગની પરીક્ષા પાસ થવા માટે રમતનો અનુભવ હોવો જરૂરી નથી પણ વૃંદા એ પોતાના કોલેજના સમયમાં બોલિંગનો અનુભવ કરેલ છે. તેમણે ચાર વર્ષ સુધી મુંબઈ વિશ્વવિદ્યાલયનું પ્રતિનિધિત્વ કરેલ છે. બી.સી.સી.આઈ. પરીક્ષાના અલગ અલગ સ્તરોને પાસ કરીને વૃંદા સફળતા મેળવીને જ રહી.
વૃંદાનું માનવું છે કે અહંકાર એ એક એવી વસ્તુ છે જે એક સારા એમ્પાયરમાં ક્યારેય ન હોવું જોઈએ. રમત રમતા પુરુષ ખેલાડી રમત દરમિયાન પોતાના આક્રમક સ્વભાવને કાબુમાં રાખે છે. તેમને ભરોસો છે કે એક દિવસ મહિલા ક્રિકેટ પણ પુરુષ ક્રિકેટ જેટલી ઉંચાઈએ પહોંચશે.
વૃંદને મળેલ સફળતા એ આજે ઘણીબધી યુવતીઓને પ્રેરણા આપશે એક નવા કામ માટે. વૃંદાનું આ પગલું એવા લોકો માટે તમાચો બની રહેશે જે લોકો હજી પણ દીકરો અને દીકરી વચ્ચે ફરક રાખે છે. વૃંદાની જેમ બીજી પણ દીકરીઓ આ ફિલ્ડમાં આગળ આવી શકે છે.
તમારા બીજા મિત્રો સાથે આ માહિતી જરૂર શેર કરજો. તમારી એક શેર કોઈ દીકરીને પ્રેરણા મળે એના માટે હશે.
Posted on October 12, 2018
અડધી રાત્રે બસમાંથી ઉતરી એ મહિલા, બસ કર્મચારીને સલામ તેના આ કામ કામ માટે…
આપણા દેશમાં આજ કાલ જે રીતે મહિલાઓ, બાળકીઓ અને યુવતીઓ સાથે અણબનાવ બનતા હોય છે એ આપણે બધા જાણીએ જ છીએ. અવાર નવાર ન્યુઝ પેપર અને મીડિયામાં અનેક એવા બનાવ જોવા અને સંભાળવા મળે જ છે. દરરોજ મહિલાઓ સાથે થતા અનેક કિસ્સા બળાત્કાર, છેડછાડ અને બીજા ઘણા બધા બનાવ જોવા મળે છે. વધારે ખરાબ તો ત્યારે લાગે છે જ્યારે અમુક લોકો એમ કહે છે કે આ બધામાં વાંક યુવતીનો જ છે તેણે પહેરલા ટૂંકા વસ્ત્રો અને તેમની જીવનશૈલીને બધો દોષ આપવામાં આવે છે. આમાં ખરેખર વાંક તો એ લોકોનો છે જે એવી ગંદી અને વિકૃત નજરે યુવતીઓ અને સ્ત્રીઓ સામે જોવે છે.
આપણે દરેક પુરુષને ખરાબ અને વિકૃત ન કહી શકીએ અમુક લોકો એવા પણ હોય છે જે મહિલાઓ અને યુવતીઓનું સન્માન કરતા હોય છે અને મહિલાઓની રક્ષા કરવીએ પોતાની ફરજ માનતા હોય છે. જી, હા આજની આપણી આ વાત એવા જ પુરુષો માટેની છે. તમને પણ વાંચીને લાગશે કે હા માનવતા હજી મરી નથી. હજી, આજે પણ અમુક એવા લોકો છે જે સ્ત્રીઓને સંપૂર્ણ સન્માન અને સહકાર આપે છે. આજની વાત છે મુંબઈની. રાતના ૧:૩૦ વાગ્યાનો સમય હતો. એક મહિલાએ મુંબઈની બેસ્ટ બસમાંથી એક બસ સ્ટોપ પર ઉતરે છે પણ રાત વધારે થઈ ગઈ હોય છે અને તે એકલી જ હતી એટલા માટે તેને ડર પણ લાગતો હતો. તે મહિલા વિચારી રહી હતી કે તે એકલી હવે આગળ કેવીરીતે જશે. બસના ડ્રાઈવરને આ મહિલાના મનની મૂંઝવણ વિષે ખબર પડી ગઈ. તેમણે આ મહિલાને પૂછ્યું કે તમને કોઈ લેવા આવવાનું છે. તો એ મહિલાએ જવાબ આપ્યો કે ના હું એકલી જ છું અને મારે અહિયાં એકલા જ ઊભા રહીને રીક્ષાની રાહ જોવી પડશે. તે મહિલાની આ વાત સાંભળીને બસના એ કર્મચારીને પોતાની ફરજ યાદ આવી અને એ વ્યક્તિ એ મહિલા સાથે ત્યાં જ ઊભો રહ્યો. એ વ્યક્તિ ત્યાં સુધી ત્યાં ઊભો રહ્યો જ્યાં સુધી એ મહિલાને આગળ જવા માટે કોઈ રીક્ષા મળી નહિ.
આ બનાવને આ મહિલાએ સોશીયલ મીડિયામાં શેર કર્યો હતો અને તેણે પોસ્ટમાં લખ્યું હતું કે “આજ કારણ છે જેના લીધે મને મુંબઈ ગમે છે. હું ૩૯૮લી.ની બેસ્ટ બસના એ વ્યક્તિનો આભાર માનવા માંગું છું જેમણે ૧:૩૦ વાગે મને જ્યાં જવું હતું એ સ્ટોપ પર ઉતારી અને અને મને જ્યાં સુધી આગળ જવાની રીક્ષા ના મળી ત્યાં સુધી તેઓ મારી સાથે ઊભા રહ્યા.
ખરેખર માનવતા હજી પણ જીવે છે. બસ જરૂરત છે તેને ઉજાગર કરવાની. આવી રીતે જ્યારે દરેક ભારતીય એ પોતાની ફરજ સમજશે ત્યારે આપણા દેશની કોઈપણ મહિલા કે યુવાન સ્ત્રી સાથે કોઈપણ બનાવ બનશે નહિ. મહિલાઓની સુરક્ષા એ જ વિકૃત માનસિકતા વાળા લોકોના મોઢા પણ તમાચો છે. અમે સલામ કરીએ છીએ આવા વ્યક્તિઓને જે મહિલાઓને એક તક નહિ પણ એક જવાબદારી માને છે. અમે આજે આ પોસ્ટ દ્વારા સલામ કરીએ છીએ એ બેસ્ટ બસના ડ્રાઈવર અને કંડકટરને જેમણે પોતાના કામની સાથે મહિલા પ્રત્યે ફરજ પણ સારી રીતે નિભાવી છે.
તમે પણ આ પોસ્ટને વધુમાં વધુ શેર અને લાઈક કરીને સમાજમાં જાગૃતતા ફેલાવવામાં મદદ કરી શકો છો.
Posted on October 10, 2018
પાયલોટ બનીને ગામના ૨૨ લોકોને કરાવી વિમાનની સફર… મફત…
કહેવાય છે કે જો ખુશી મળે એ એ આપણે બીજા લોકો સાથે શેર કરીએ અથવા તો આપણી ખુશીમાં કે સુખમાં બીજાને સામેલ કરીએ તો એ ખુશી સતત વધતી રહે છે. આવું જ એક અનોખું કામ કર્યું છે આ યુવાને.
હરિયાણામાં આવેલ હિસારના સારંગપુરના રહેવાસી વિકાસ જ્યાણી પાયલેટ બની ગયા છે. તેમણે પોતાની આ ખુશીને પોતાના ગામના લોકો સાથે વહેચવાનું નક્કી કરે છે. આ યુવાન એ પોતાની પાયલોટ બનવાની ખુશીને પોતાના લોકો સાથે શેર કરવા માટે પોતાના ગામના ૨૨ ઉમરલાયક વ્યક્તિઓને વિમાનની સફર કરાવી હતી. વિકાસે આ કામ માટે એક લાખ રૂપિયા જેટલો ખર્ચ કર્યો હતો. આ યુવાનનું નાનપણનું સપનું હતું જે અત્યારે પૂર્ણ થયું.
વિકાસે વિમાનથી પોતાના ગામના લોકોને અમૃતસરથી દિલ્હી લઈ ગયા હતા અને પછી ૩ ઓક્ટોબરના દિવસે તેઓ પરત અમૃતસરપહોચ્યા હતા. ત્યાં તેમણે દરેકને સુવર્ણ મંદિર,જલિયાવાલા બાગ અને વાઘા બોર્ડર જેવી જગ્યાઓ બતાવી હતી. ૫ ઓક્ટોબરના દિવસે તેઓ પરત પોતાના ગામ પહોચ્યા હતા. વિમાનમાં સફર કરાવી એ બધા વ્યક્તિઓમાં બધાની ઉમર ૭૫ થી ૯૦ વર્ષ સુધીની હતી.
વિમાનમાં સફર કરનાર લોકોનું કહેવું છે કે આજના સમયમાં જ્યાં પોતાના બાળકો એ પોતાના માતાપિતાને ઘરડા થતા ઘરની બહાર કાઢી મુકે છે ત્યારે વિકાસે અમને વિમાનની સફર કરાવી. તેઓ વધુમાં જણાવે છે કે અમારા તો સપનામાં પણ વિમાન નથી આવતું હોતું. વિમાનમાં બેસવાની વાત તો ઠીક અમે તો તેની નજીક જવાનું પણ કોઈ દિવસ વિચાર્યું નથી.
વિકાસના પિતા મહેન્દ્ર જ્યાણીએ ફતેહાબાદની ભૂમિ વિકાસ બેંકમાં બ્રાંચ મેનેજર છે. વિકાસનું સ્કુલનું ભણતર એ હિસારની જીન્દલ મોર્ડન સ્કુલમાં થયું હતું. પછી તેઓ અમેરિકા ચાલ્યા ગયા હતા. કેલીફોર્નીયામાં તેમણે બે વર્ષ પાયલોટ બનવા માટેનો કોર્ષ કર્યો. આની પછી ૨૦૧૬માં તેઓ ઈન્ડીગો એરલાઈન્સમાં પાયલોટ બની ગયા.
રાજીવ ગાંધીએ પહેરેલ પાયલોટના ડ્રેસવાળા ફોટોથી મળી પ્રેરણા.
તેમના પિતા જણાવે છે કે જ્યારે વિકાસ નાનો હતો ત્યારે તેને પાયલોટનો ડ્રેસ પહેરેલા પૂર્વ પ્રધાનમંત્રી રાજીવ ગાંધીનો ફોટો મળ્યો હતો એ ફોટો જોઈને જ તેને પાયલોટ બનવાનું સપનું જોયું હતું. આખરે વિકાસે આ સપનું પૂરું કરીને બતાવ્યું.
ગામના લોકો તેને પૂછતા હતા કે અમને વિમાનની સફર કરાવીશ કે નહિ ?
વિકાસ જણાવે છે કે તેઓ જ્યારેપાયલોટ બનવા માટેનો કોર્ષ કરતા હતા ત્યારે ગામના લોકો અવારનવાર તેને મજાકમાં પૂછતા હતા કે વિકાસ અમને વિમાનમાં આંટો મરાવીશ કે નહિ ? ત્યારે જ વિકાસે આ બધા લોકોને પ્રોમિસ આપ્યું હતું કે જ્યારે તેઓ પાયલોટ બની જશે ત્યારે તે પોતાના ખર્ચે તેમને વિમાનની સફર કરાવશે. આખરે ગામના લોકોના આશીર્વાદ અને વિકાસની મહેનત રંગ લાવી અને આ વ્યક્તિ બની ગયો પાયલોટ અને ૨૨ વ્યક્તિઓને કરાવી વિમાનની સફર.
વાહ સલામ છે આ યુવકને તમે પણ કોમેન્ટમાં જરૂર લખજો.
Posted on October 9, 2018
આ સેન્ડલની કિંમત જાણીને તમારી આંખો ચાર થઇ જશે…
જો તમને એમ કહેવામાં આવે કે વિશ્વના સૌથી મોંઘાં સેન્ડલ,ચપ્પલ કે બુટ હોય તો તેની કિંમત કેટલી હોય? ઘણા મિત્રોનો જવાબ લગભગ લાખો રૂપિયાની આસપાસ હશે પણ આજે અમે તમને એક એવા સેન્ડલ વિષે જણાવી રહ્યા છે. જેની કિંમત કરોડોથી પણ વધુ છે. હા, તમે સાચું વાંચ્યું છે લાખો નહિ કરોડોથી પણ વધુ કિંમતના છે આ સેન્ડલ. આટલા રૂપિયામાં તો લાખો જોડી સેન્ડલ અને ચપ્પલ વસાવી લેવાય. આ સેન્ડલની કિંમત ૧.૭ કરોડ ડોલર એટલે કે ૧.૨૩ અરબ રૂપિયા છે.
આ સેન્ડલને વિશ્વની સૌથી મોંઘી સેન્ડલ ગણવામાં આવે છે. આ સેન્ડલને બનાવતા ૯ મહિના જેટલો સમય લાગ્યો હતો. દુબઈમાં વિશ્વની સૌથી ઇન્ઘી સેન્ડલનું પ્રદર્શન કરવામાં આવ્યું હતું. આ સેન્ડલને યુ.એ.ઈ.માં લોન્ચ કરવામાં આવી હતી.
હવે વાત કરીએ આ સેન્ડલની ખાસિયત વિષે તો તમને જાણીને નવાઈ લાગશે પણ આ સેન્ડલ એ અસલી હીરા અને સોનાથી બનાવવામાં આવી છે. આ સેન્ડલને બનાવવા માટે ૯ મહિના જેટલો સમય લાગ્યો હતો. આ સેન્ડલની પહેલાં ડેબીવિનધમ હાઈ હિલ્સ દુનિયાની સૌથી મોંઘી ફૂટવેર હતી જેની કિંમત ૧.૯ અરબ રૂપિયા હતી.
તમને જણાવી દઈએ કે આ સેન્ડલને ‘પૈશન ડાયમંડ શૂ’ નામ આપવામાં આવ્યું છે. આમાં ઘણા બધા હીરા લગાવવામાં આવ્યા છે. આના સિવાય આમાં ૧૫-૧૫ કેરેટના ૨ ઈમ્પોજીંગ ડી –ફ્લોલેસ ડાયમંડ પણ લગાડવામાં આવ્યા છે. સેન્ડલની આ કિંમતી જોડીને યુએઈનીબ્રાંડજદાદુબઈના સહયોગ દ્વારા બનાવવામાં આવી છે. જદાદુબઈ એ મોંઘાં હીરાના સેન્ડલ બનાવવા માટે ફેમસ છે.
ખલીલ ટાઈમ્સ અનુસાર દુનિયાની એક માત્ર ૭ સ્ટાર હોટલ બુર્જ અલ અરબમાં આ સેન્ડલ લોન્ચ કરવામાં આવ્યા હતા. લોન્ચઇવેન્ટમાં આ સેન્ડળના 36EUનો પ્રોટોટાઈપ રાખવામાં આવ્યું હતું અને પછી જયારે જે પણ કસ્ટમર આ ‘પૈશન ડાયમંડ શૂ’ ખરીદશે એમના હિસાબમાંથી સેન્ડલને કસ્ટમાઈઝ કરવામાં આવશે.
આ સેન્ડલની કિંમત એટલા માટે પણ વધારે છે કેમ કે આ દુનિયાની એકની એક સેન્ડલની જોડ છે. આખા વિશ્વમાં ‘પૈશન ડાયમંડ શૂ’ એ સેન્ડલની એક જ જોડી હશે.
Posted on October 6, 2018
૧૫ વર્ષની આ છોકરીએ પાણી વગરના ૫૦૦ ઘર સુધી પહોચાડ્યું પાણી…
કહેવાય છે કે જયારે વ્યક્તિ એ કશુક કરવાનું મનમાં વિચારી લે છે તો તે વ્યક્તિ એ પરિવર્તન લાવીને જ રહે છે. ઘણી આપણને કુદરત ઈશારા કરતી હોય છે પણ આપણે મનુષ્ય એ ઈશારા સમજી શકતા નથી અને આપણા પગ પર જાતે જ કુહાડી મારવાનું કામ કરીએ છીએ. અમુક લોકો એવા પણ હોય છે જે કુદરતના અમુક ઈશારા સમજી જાય છે અને આગ લગતા પહેલા જ કૂવો ખોદી દે છે. આજે એવી જ વાત આપણને આ એક ૧૫ વર્ષની નાનકડી દીકરી સમજાવવા જઈ રહી છે. ૧૫ વર્ષની આ યુવતીનું નામ તવીશી સિંહ છે તે હાર્વેસ્ટિંગ પરિયોજના અંતર્ગત વરસાદના પાણીનો સંગ્રહ કરીને ૫૦૦ અસહાય અને બેઘર લોકો જેમને પાણી નથી મળતું તેમની મદદ કરી રહી છે. આ યુવતીએ આવા લોકોનું જીવન બનાવી રહી છે.
આ નાનકડી દીકરી ભલે દેખાતી નાની હશે પણ તેના વિચારો અને તેની મહત્વાકાંક્ષા બહુ ઉંચી છે. આ દિકરીએ દરરોજ એવા લોકો કે જે ગરીબ છે જેઓ પોતાનું માનસિક સંતુલન ગુમાવી બેઠા છે તેવા લોકો માટે ૧૦૦૦૦ લીટર પાણી પહોચાડવાનું કામ કરવા માંગે છે. ગુરુગ્રામ સ્થિત પાથવે સ્કુલમાં આ યુવતી હાલ ભણી રહી છે. તેને ઘણીવાર આવા અશક્ત લોકોને પાણી માટે વલખા મારતા જોયા હતા અને આ યુવતીએ ત્યારે જ તે લોકો માટે કશુક કરવાનું વિચારી લીધું. તેને સૌથી પહેલા આવા લોકોને પીવા માટે સ્વચ્છ પાણી અને ખાવાની વ્યવસ્થા કરવાનો નિર્ણય લીધો. ત્યારબાદ તવીશીએ ગુરુગ્રામ સ્થિત એક એનજીઓ “પૃથ્વી સેવીયર્સ” સાથે સંપર્ક કર્યો આ એનજીઓ એ પર્યાવરણની રક્ષા કરવાનું અદ્ભુત કામ કરી રહ્યા છે. તેઓ અસહાય અને બેઘર લોકોની મદદ કરવાનું કામ પણ કરે છે. આ યુવતીએ આ એનજીઓ સાથે મળીને પોતાની આ યોજના માટે ઓનલાઈન ફાળો ઉઘરાવવાનું કામ શરુ કર્યું અને તેણે પોતાના મિત્રો સાથે મળીને ઘરે ઘરે જઈને પણ ફાળો ઉઘરાવવાનું કાર્ય કર્યું હતું. આમ કરીને તેણે ૧૭૮૦૦૦ જેટલા રૂપિયા ભેગા કર્યા હતા.
આટલા પૈસા સાથે તે એકાઈ સ્થાપવાનું કામ પૂર્ણ કરી શકે એમ નહતી કારણકે તેનું લક્ષ દરરોજ ૧૦૦૦૦ લીટર પાણી આપવાનું હતું અને આવામાં તેણે જળ સંચયની દરેક નાનામાં નાની વાત સમજવા અને શીખવા માટે ચેન્નાઈના રેઇનમેન શેખર રાઘવનનો સંપર્ક કર્યો. શેખર પાસેથી જાણવા મળેલ માહિતીનો સીધો ફાયદો તેને પોતાના કામમાં થયો તેમની પાસેથી તેઓને જળ સંચયની ઘણી બધી નાની નાની વાતો શીખવા મળી. ત્યારબાદ તે યુવતી અને એનજીઓએ સાથે મળીને એનજીઓના આંગણામાં જ ૨૦ ફૂટ ઊંડા ૨ બોરવેલ બનાવવામાં આવ્યા અને બોરવેલને વરસાદના પાણી સાથે જોડવામાં આવ્યા અને એની મદદથી કુવાના ચારે બાજુ પાઈપોના જોડાણથી આજે લોકોને પીવા માટેનું સ્વચ્છ પાણી પ્રાપ્ત થયું.
તવીશીની અંતહીન નદી પરિયોજના નો ત્રણ ગણો પ્રભાવ થોડા જ સમયમાં દેખાવા લાગ્યો. સૌથી પહેલા તેની આ યોજના દ્વારા તેનું લક્ષ એ રોજ ૧૦૦૦૦ લીટર પાણી જરૂરિયાતમંદ લોકોને મદદરૂપ કરવાનું હતું જેના માટે આ પરિયોજના એ સક્ષમ હતી. હવે તેનો આ પ્રોજેક્ટ પૂર્ણ થઇ ગયો છે અને તેનું ઉદ્ઘાટન કરવામાં આવ્યું હતું અને હવે આ યોજના એ લોકોની જરૂરિયાત પૂર્ણ કરવા માટે સંપૂર્ણ તૈયાર છે. તવીશીની આ યોજનાથી એ લોકોને ફાયદો થશે જેમને પીવાનું સાફ પાણી બહુ સંઘર્ષ પછી મળે છે. આ બધા લોકોના આશીર્વાદ અત્યારે આ યુવતીને મળી રહ્યા છે.
ખરેખર બહુ ઉમદા અને સારા વિચાર છે આ યુવતીના સલામ છે આ દિકરીને, કાશ દરેક ગામમાં એક આવી તવીશી હોય.
આપણાં દેશમાં આવેલ એવા ૧૦ હનુમાનજી મંદિર, જ્યાં દર્શન માત્રથી થાય છે દરેક ઈચ્છા પૂર્ણ…
નાના ગુપ્તા સિંગલ મધરનું જીવન કેટલું સંઘર્ષોથી ભરપૂર હોય છે એવું જણાવી રહી છે…
આપણાં દેશની પહેલી મહિલા એમ્પાયર, બનશે અનેક દીકરીઓ માટે પ્રેરણા…
રાવણની અમુક એવી ઈચ્છાઓ જે રહી ગઈ અધુરી, જો પૂરી થઇ હોત તો થઇ જાત કમાલ…
આયુષ્યમાન ભવ યોજનાનો વિસ્તાર વધશે, પ્રાઇવેટ સેક્ટરના દવાખાના પણ ઉમેરાશે…
Proudly powered by WordPress